# Àrea natural d'especial interès

Una àrea natural d'especial interès (ANEI) és una figura de protecció de la naturalesa inferior a la de parc natural. Aquesta figura de protecció implica una restricció dels usos que se'n poden fer, com agricultura intensiva, construccions, etc. És la Llei 1/1991, de 30 de gener, d'espais naturals i de règim urbanístic de les àrees d'especial protecció de les Illes Balears, la que declara 47 ANEIs a Mallorca, 19 a Menorca, 10 a Eivissa i 8 a Formentera. En principi, no és una llei de protecció de la naturalesa stricto sensu, com ho podria ser la Llei estatal 4/1989, de 27 de març, de conservació dels espais naturals i de la flora i fauna silvestres, sinó més aviat una norma de protecció territorial i urbanística, que estableix un determinat règim per a aquestes ANEIs. És a dir, com a sistema per a conservar i protegir els valors paisatgístics i ecològics d'un determinat espai, la LEN usa el sistema de limitar o regular les condicions d'ordenació urbanística. El règim urbanístic dels terrenys inclosos en una àrea natural d'especial interès o en una àrea rural d'interès paisatgístic serà el següent:
* El sòl queda classificat com a no urbanitzable d'especial protecció.
* Les limitacions que estableix l'article 86.1 de la Ley de régimen del suelo y ordenación urbana per a la realització de construccions i instal·lacions en sòl no urbanitzable quedaran sotmeses a les restriccions específiques que fixa la present Llei, ni a aquelles que lesionin els seus valors ecològics o paisatgístics.

## ANEI a les Illes Balears
### Zones classificades ANEI a Mallorca

* Puig de Maria, Pollença
* L'Albufereta, Pollença
* Sa Punta Manresa
* La Victòria, Alcúdia
* Puig de Sant Martí, Alcúdia
* Serra de Son Fe
* Sa Comuna, Lloret de Vistalegre
* L'Albufera, Sa Pobla, Muro, Alcúdia
* Sa Canova d'Artà, Artà
* Cala Mesquida-Cala Agulla, Capdepera
* Puig Segué
* S'Heretat
* Cap Vermell
* Torrent de Canyamel
* Serra de Son Jordi
* Sa Punta de Capdepera, Capdepera
* Sa Punta i s'Algar, Felanitx
* Punta Negra-Cala Mitjana
* Mondragó
* Cap de ses Salines
* Es Trenc-Salobrar de Campos, Campos
* Marina de Llucmajor
* Cap Enderrocat
* Es Carnatge des Coll d'en Rabassa, Palma
* Cap de Cala Figuera-Refeubeig, Calvià
* Cap Andritxol, Andratx
* Cap des Llamp
* Es Saulet
* Massís de Randa
* Sant Salvador-Santueri, Felanitx
* Puig de ses Donardes
* Es Fangar, al terme municipal de Manacor
* Dunes de Son Real, Santa Margalida
* Muntanyes d'Artà
* Punta de n'Amer, Sant Llorenç
* Cales de Manacor
* Na Borges, es tracta de la conca d'aquest torrent, que recull les aigües del vessant oest de les serres de Llevant, i que desemboca a la Badia d'Alcúdia
* Calicant, Manacor i Sant Llorenç
* Puig de Consolació
* Puig de Sant Miquel (Montuïri)
* Son Cos
* Garriga de Son Caulelles
* Puig de Son Seguí
* Puig de Son Nofre
* Puig de Bonany
* Puig de Santa Magdalena, Inca
* Barrancs de Son Gual i Xorrigo, Palma
* Àrees naturals de la Serra de Tramuntana

### Zones classificades ANEI a Menorca

* Costa nord de Ciutadella
* La Vall
* Dels Alocs a Fornells
* La Mola i s'Albufera de Fornells
* Bellavista
* D'Addaia a s'Albufera
* S'Albufera des Grau
* De s'Albufera a la Mola
* Cala Sant Esteve-Caló d'en Rafalet
* De Biniparratx a Llucalcari
* Son Bou i Barranc de sa Vall
* De Binigaus a Cala Mitjana
* Costa Sud de Ciutadella
* Son Oliveret
* Camí de Baig (Degollador) [Eliminada posteriorment en trobar-se en sòl urbà, donat que la pròpia Llei d'Espais Naturals (LEN) no permetia declarar zones ANEI en aquest tipus de sòl.]
* Santa Àgueda-s'Enclusa
* El Toro
* Penyes d'Egipte

### Zones classificades ANEI a Eivissa

* Ses Salines
* Puig de Mussona i Puig de s'Eixeró
* Cap Llibrell
* Cala Jondal
* Cap Llentrisca-Sa Talaiassa
* Cala Compta-Cala Bassa
* Serra de ses Fontanelles-Serragrossa
* Del Puig d'en Basseta al Puig d'en Mussons
* Àrees Naturals dels Amunts d'Eivissa
** De Cala Salada al Port de Sant Miquel
** Serra de Sant Mateu d'Aubarca
** Del Port de Sant Miquel a Xarraca
** De Xarraca a Sant Vicent de sa Cala
** Punta Grossa
** Serra Grossa de Sant Joan
* Massís de Sant Carles
** Serra des Llamp
** Cap Roig
** Talàia de Sant Carles

### Zones classificades ANEI a Formentera

* Ses Salines-S'Estany Pudent
* S'Estany des Peix
* Es Cap Alt
* Cap de Barbaria
* Es pi d'en Català
* Platja de Migjorn i costa Tramuntana
* La Mola
* Punta Prima

## Referències

* ↑ Enciclopèdia d'Eivissa i Formentera, Àrea Natural d'Especial Interès